Tenet (ταινία)

Το Tenet είναι μία αμερικανική ταινία δράσης, κατασκοπείας και επιστημονικής φαντασίας, σε σενάριο και σκηνοθεσία του Κρίστοφερ Νόλαν. Πρωταγωνιστούν οι Τζον Ντέιβιντ Ουάσινγκτον, Ρόμπερτ Πάτινσον, Ελίζαμπεθ Ντεμπίκι, Ντίμπλε Καπάντια, Μάικλ Κέιν και Κένεθ Μπράνα. Η παραγωγή άρχισε τον Μάρτιο του 2019 και τα γυρίσματα έλαβαν χώρα σε Δανία, Εσθονία, Ινδία, Ιταλία, Νορβηγία, Ηνωμένο Βασίλειο και Ηνωμένες Πολιτείες αρχίζοντας από τον Μάιο του 2019. Ο κινηματογραφιστής Χόιτε φαν Χοϊτέμα χρησιμοποίησε φιλμ 70mm και IMAX.Η ταινία, μετά από αρκετές αναβολές, κυρίως λόγω της πανδημίας COVID-19, κυκλοφόρησε στις 26 Αυγούστου 2020. Η ταινία έχει ως βασικό χαρακτήρα τον stergios τα εφπιελικά του ντραφτ και το εύρημα της καμπύλωσης του χωροχρόνου και πως μπορεί να γίνει abuse για έξτρα ντραφτ σε κάθε GW. Χαρακτηριστική η σκηνή της ταινίας που έχει αποφασίσει να μην αλλάξει επιθετικό, αλλά γυρίζει πίσω στο παρελθόν για να τον αλλάξει τελικά.

 Ο σεναριογράφος και σκηνοθέτης Κρίστοφερ Νόλαν συνέλαβε την κεντρική ιδέα του Tenet πάνω από είκοσι χρόνια πριν, αλλά ανέφερε ότι εργαζόταν στο σενάριο 6 με 7 χρόνια. Ο τίτλος είναι καρκινική γραφή, που διαβάζεται το ίδιο κανονικά ή ανάποδα. Ο Νόλαν προσπάθησε συνειδητά να απέχει από οποιαδήποτε επιρροή του είδους κατασκοπείας εκτός από τη δική του μνήμη. Ο Τζον Ντέιβιντ Ουάσινγκτον, ο Ρόμπερτ Πάτινσον και η Ελίζαμπεθ Ντεμπίκι επιλέχθηκαν τον Μάρτιο του 2019. Οι ηθοποιοί Ντίμπλε Καπάντια, Άαρον Τέιλος-Τζόνσον, Κλεμάνς Ποεσί, Μάικλ Κέιν και Κένεθ Μπράνα ανακοινώθηκαν με την έναρξη των γυρισμάτων. Ο Χιμές Πατέλ προσχώρησε τον Αύγουστο, και ο Ντένζιλ Σμιθ τον επόμενο μήνα. Ο Μάρτιν Ντόνοβαν αποκαλύφθηκε κατά την κυκλοφορία του πρώτου τρέιλερ. Τον Ιανουάριο του 2020, ο παλαίμαχος παίκτης χόκεϊ επί πάγου, Σον Άβερι, έκανε γνωστή τη συμμετοχή του. Οι Τζακ Κάτμορ-Σκοτ και Ριτς Σεράουλο Κο συμπεριλήφθηκαν τον Φεβρουάριο και τον Ιούνιο αντίστοιχα.Ο Νόλαν επέλεξε τον Ουάσιγκτον λόγω της ερμηνείας του στην Παρείσφρηση (BlacKkKlansman) (2018). Ο Ουάσινγκτον, ο Πάτινσον και η Ντεμπίκι είπαν ότι τους επιτράπηκε να διαβάσουν το σενάριο μόνο όταν ήταν κλειδωμένοι σε ένα δωμάτιο. Ο Πάτινσον βάσισε τη μανιέρα του χαρακτήρα του σε εκείνη του συγγραφέα Κρίστοφερ Χίτσενς. Για μια μέρα εργασίας, ο Κέιν είχε απλώς τις σελίδες του και ο Νόλαν δεν επικοινώνησε μαζί του έκτοτε. Τα γυρίσματα, με προσωπικό 250 ατόμων, ξεκίνησαν τον Μάιο του 2019 και πραγματοποιήθηκαν σε επτά χώρες - Δανία, Εσθονία, Ινδία, Ιταλία, Νορβηγία, Ηνωμένο Βασίλειο και Ηνωμένες Πολιτείες.Τα γυρίσματα στην Εσθονία πραγματοποιήθηκαν τον Ιούνιο και τον Ιούλιο, με το Λίναχαλ, τον αυτοκινητόδρομο Πέρνου και τους παρακείμενους δρόμους να κλείνουν για να τα διευκολύνουν. Ο δήμαρχος του Ταλίν Μιχαήλ Κούλβαρτ εξέφρασε ανησυχίες για πιθανές διακοπές, καθώς το αρχικό πρόγραμμα λήψης απαιτούσε το κλείσιμο της αρτηριακής οδού Λάαγκνα για ένα μήνα. Η παραγωγή κατέληξε τελικά σε συμβιβασμό που αφορούσε προσωρινά κλείσιμο και χρήση παρακαμπτήριων δρόμων, μετά την οποία η δημοτική κυβέρνηση τους χορήγησε παράταση δύο ημερών.Σκηνές γυρίστηκαν στο Ραβέλο, στην Ιταλία και στο Χάμπστιντ και στο Κάνον Χωλ στο βόρειο Λονδίνο στα τέλη Αυγούστου, και στο κτίριο της Όπερας του Όσλο και στο Τιουβχούλμεν στη Νορβηγία και στο Ραιμπιχάουν της Δανίας και το υπεράκτιο αιολικό πάρκο Νίστεντ στις αρχές Σεπτεμβρίου. Γυρίσματα διάρκειας πέντε ημερών πραγματοποιήθηκε αργότερα τον ίδιο μήνα στη Βομβάη, όπου ο Νόλαν είχε ταξιδέψει τον Φεβρουάριο και τον Απρίλιο για εντοπισμό τοποθεσίας. Αποφάσισε το νοσοκομείο Breach Candy Hospital, το Cafe Mondegar, τη λεωφόρο Κολάμπα, την αγορά Κολάμπα, την πύλη της Ινδίας, το βασιλικό ναυτικό όμιλο της Βομβάης και το Taj Mahal Palace Hotel. Ένα εστιατόριο που ονομάστηκε "Chaand" χτίστηκε κοντά στο ξενοδοχείο, αλλά ποτέ δεν χρησιμοποιήθηκε, χρησιμεύοντας μόνο ως εναλλακτική λύση. Σαράντα βάρκες τοποθετήθηκαν στην πύλη της Ινδίας, όπου το συνεργείο έσωσε επίσης έναν άνδρα που προσπάθησε να αυτοκτονήσει.Λίγο αργότερα τα γυρίσματα μεταφέρθηκαν στο Βίκτορβιλ, στην Καλιφόρνια, μεταμφιέζοντάς το ως Όσλο και στα γυρίσματα συμμετείχαν 90 κομπάρσοι. Αντί να χρησιμοποιήσει μινιατούρες και οπτικά εφέ για μια σκηνής συντριβής αεροπλάνου, ο Νόλαν αποφάσισε ότι η αγορά ενός Boeing 747 ήταν οικονομικά πιο συμφέρουσα. Τον Οκτώβριο εθεάθηκαν σε μια έρημο έξω από το Παλμ Σπρινγκς, όπου είχε κατασκευαστεί μια εγκαταλελειμμένη πόλη και εκατοντάδες ντυμένοι με στρατιωτικές στολές καμουφλάζ.Με προϋπολογισμό 200 με 225 εκατομμύρια δολάρια είναι η ακριβότερη ταινία του Νόλαν βασισμένη σε πρωτότυπο σενάριο. Τζον Ντέιβιντ Ουάσινγκτον ως ο Πρωταγωνιστής Ρόμπερτ Πάτινσον ως Νιλ Ελίζαμπεθ Ντεμπίκι ως Κατ, η εν διαστάση σύζυγος ου Αντρέι Ντίμπλε Καμπάντια ως Πρίγια Μάικλ Κέιν Κένεθ Μπράνα ως Αντρέι Σάτορ Άαρον Τέιλορ-Τζόνσον Κλαμάνς Ποεζί ως Μπάρμπαρα Χιμές Πατέλ Ντένζιλ Σμιθ ως έμπορος όπλων Μάρτιν Ντόνοβαν Σων Άβερι Τζακ Κάτμουρ-Σκοτ Ριτς Κεραούλο Κο Φιόνα Ντούριφ Γιούρι Κολοκόλικοφ Στο Rotten Tomatoes, το Tenet έχει 82% αποδοχή με βάση 57 κριτικές, με μέσο όρο 7,13/10. Σύμφωνα με την συναίνεση του ιστοτόπου: «Ένας οπτικά εκθαμβωτικός γρίφος για τους λάτρεις των ταινιών, το Tenet δρα ως το εγκεφαλικό θέαμα που περιμένουν οι θεατές από μια παραγωγή του Κρίστοφερ Νόλαν». Στο Metacritic, η ταινία έχει μέσο όρο 70 στα 100, με βάση 21 κριτικές, ένδειξη για γενικά θετικά κριτικές.Ο Ρόμπι Κόλιν του The Telegraph το συνέκρινε θετικά σε σχέση με το Inception και εκθείασε τις ερμηνείες των Πάτινσον και Ντεμπίκι. Ο Μάικ ΜακΚέιχιλ του IndieWire ανέφερε ότι αν και ήταν η ταινία που αναμενόταν με την περισσότερη προσμονή, το χαρακτήρισε ως απογοήτευση χωρίς χιούμορ. Η Λέσλι Φέλπεριν του The Hollywood Reporter ανέφερε ότι ο Ουάσινγκτον ήταν κάπως βαρετός, ενώ η Ντεμπίκι προσθέτει χρώμα και έχει πειστική χημεία με τον Μπράνα στην μεταξύ τους δυσλειτουργική σχέση πάθους-μίσους. Ο Γκάι Λοτζ του Variety περιέγραψε το Tenet ως πολύ διασκεδαστική ταινία. Επίσημη ιστοσελίδα Tenet στην IMDb